ananddey/assamese-wiki-corpus huggingface dataset:
ছাবা আজাদ

ছাবা আজাদ ( ; জন্ম: ছাবা সিং গ্ৰেৱাল; ১ নৱেম্বৰ ১৯৮৫) এগৰাকী ভাৰতীয় অভিনেত্ৰী, নাট পৰিচালক আৰু সংগীতজ্ঞ। মুম্বাইস্থিত ইলেক্ট্ৰ’ ফাংক যুটি মেডবয়/মিংকৰ এক অংশীদাৰ। ইণ্ডী ছবি “দিল কাবাডী”ত (২০০৮) তেওঁ অন্যতম মুখ্য ৰাগা হিচাপে বলীউডত আত্মপ্ৰকাশ কৰে। ৰোমান্টিক কমেডী ছবি “মুঝছে ফ্ৰেণ্ডশ্বিপ কৰোগে”ত (২০১১) মুখ্য চৰিত্ৰত অভিনয় কৰাৰ বাবে তেওঁ পৰিচিত। ২০১৬ চনৰ ৱাই-ফিল্মছ ৱেব ছিৰিজ “লেডিজ ৰুম”তো ডিংগোৰ চৰিত্ৰত অভিনয় কৰিছিল।

প্ৰাৰম্ভিক জীৱন

আজাদৰ জন্ম দিল্লীত পাঞ্জাবী পিতৃ আৰু কাশ্মীৰী মাতৃৰ ঘৰত হৈছিল। তেওঁ থিয়েটাৰৰ মহান কলাকাৰ চফদাৰ হাছমীৰ ভতিজী। নাট্য পৰিয়ালত জন্মগ্ৰহণ কৰা আজাদে অতি কম বয়সৰ পৰাই ছফদাৰ হাছমীৰ নাট্যদল জন নাট্যমঞ্চৰ সৈতে তেওঁলোকৰ মঞ্চ প্ৰযোজনাত অভিনয় কৰিছিল, য'ত তেওঁ হবিব তনবীৰ, এম কে ৰাইনা, জি পি দেশপাণ্ডে আৰু এন কে শৰ্মাৰ সৈতে কাম কৰিছিল। ইয়াৰ উপৰিও তেওঁ অডিচি, ক্লাছিকেল বেলে, জাজ, লেটিনৰ দৰে নৃত্যৰ লগতে সমসাময়িক নৃত্যৰ ক্ষেত্ৰতো প্ৰশিক্ষণ লৈছিল। তেওঁৰ ওডিচি গুৰু কিৰণ ছেহগালৰ সৈতে ইংলেণ্ড, কানাডা আৰু নেপালকে ধৰি দেশৰ ভিতৰত আৰু বাহিৰত অনুষ্ঠান পৰিৱেশন কৰিছিল।

তথ্য সংগ্ৰহ

শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰীআংগুলিমাল মহাস্তুপ

শ্ৰীআংগুলিমাল মহা স্তুপ এটা ধ্বংসপ্ৰায় স্তুপ, য'ত ভগৱান বুদ্ধৰ আঠটা ধ্বংসাৱশেষ আৰু ব’ৱাট্টা অঞ্চলৰ চিলাওত অৱস্থিত আংগুলিমাল মহাৰাহাথ থেৰাৰ ১০০০টা ধ্বংসাৱশেষ আছে। সেই অনুসৰি সমগ্ৰ বিশ্বৰ ভিতৰতে সৰ্বাধিক আংগুলিমাল মহাৰাহাথ থেৰাৰ ধ্বংসাৱশেষ থকা স্তুপটোৱেই হৈছে শ্ৰীআংগুলিমাল মহা স্তুপ। এই স্তুপটো মহামৱনৱ বৌদ্ধ মঠ নেটৱৰ্কৰ তত্ত্বাৱধানত আছে।

শ্ৰী আংগুলিমালা মহা স্তুপৰ নিৰ্মাণ

প্ৰথমে ২০১৯ চনৰ ১৮ মাৰ্চ তাৰিখে আংগুলিমাল মহাৰাহাথ থেৰাৰ ধ্বংসাৱশেষৰ অংশ আনি বৌৱাট্টা, য'ত স্তুপ নিৰ্মাণ হৈ আছে সেই মহামেভনাৱা বৌদ্ধ মঠ শাখা বৌদ্ধ মঠৰ এটা সুন্দৰ মণ্ডপত স্থাপন কৰা হয় আৰু বুদ্ধ ৱাণ্ডানৱা, আৰাহাথ তীৰ্থযাত্ৰা ৱাণ্ডানৱা সম্পন্ন কৰা হয়। ২৯ মাৰ্চ ২০১৯ৰপৰা আৰম্ভ হয় স্তুপ স্থানৰ প্ৰস্তুতিৰ কাম। ২০১৯ চনৰ ১৮ এপ্ৰিলত স্তুপটোৰ বাবে প্ৰথম ইটা স্থাপনৰ কাম কৰিছিল। শ্ৰীআংগুলিমাল স্তুপৰ ভিতৰভাগত ভগৱান বুদ্ধৰ ধ্বংসাৱশেষ আনি ২০২০ চনৰ ৭ মে' অৰ্থাৎ ভেছাক পূৰ্ণিমা (ব’হাগৰ পূৰ্ণিমা)ৰ পৱিত্ৰ দিৱসত সংঘটিত হয়। একেটা ভেছাকৰ ১৬ তাৰিখে পৱিত্ৰ শিখৰ স্থাপিত হয়। ২০২০ চনৰ ৪ জুলাইত অৰ্থাৎ এছালা পূৰ্ণিমা পয়া দিৱসৰ নিশা অংগুলিমাল মহাৰাহাথ থেৰাৰ ধ্বংসাৱশেষৰ নিক্ষেপ কৰা হয়, য'ত মহামেভনাৱা বৌদ্ধ মঠত সমবেত হোৱা ৭০০ৰো অধিক বৌদ্ধ সন্ন্যাসীয়ে অংশগ্ৰহণ কৰে। ধৰ্মশালা (প্ৰচাৰ হল), সেৱামণ্ডপ (বিশ্ৰাম মণ্ডপ), হেভিছি মণ্ডপ (ঢোল বজোৱা হল), দান শালা (ভিক্ষা হল), বোধি মণ্ডপা (পৱিত্ৰ বোধি গছৰ মন্দিৰ), আৰু সংঘৱাছা (মঠৰ বাসগৃহ)কে ধৰি সকলো পৰম্পৰাগত মঠৰ উপাদানৰে সম্পূৰ্ণ শ্ৰীআংগুলিমাল মহাসেয়া বিহাৰ গৌতম পৰম বুদ্ধক আনুষ্ঠানিকভাৱে আগবঢ়োৱা হৈছিল ভেছাক পূৰ্ণিমা পয়া দিৱস, ১২ মে' ২০২৫ তাৰিখে ডিচপেন্সচন, যিটো ২৫৬৯ চনৰ বৌদ্ধ বৰ্ষৰ ভেছাক মাহৰ ১২ তাৰিখৰ সৈতে মিলে।

শ্ৰী আংগুলিমালা স্তুপৰ বিশেষত্ব

প্ৰায় ৩৭ মিটাৰ (১২০ ফুট) উচ্চতাৰ সুন্দৰ ধানখেতিৰ মাজত জিলিকি থকা শ্ৰীআংগুলিমাল মহা স্তুপ হৈছে ভগৱান বুদ্ধৰ আঠটা ধ্বংসাৱশেষ আৰু আংগুলিমাল মহাৰাহাথ থেৰাৰ ১০০০ ধ্বংসাৱশেষ থকা এক মহান স্তুপ। শ্ৰীআংগুলিমাল মহা স্তুপত সৰ্বাধিক আংগুলিমাল মহাৰাহাথ থেৰাৰ ধ্বংসাৱশেষ আছে।

লগতে চাওক

আংগুলিমাল

তথ্যসূত্ৰ
এন. বিৰেন সিং

নংথমবাম বিৰেন সিং (ইংৰাজী: Nongthombam Biren Singh;জন্ম ১ জানুৱাৰী, ১৯৬১) হ'ল এজন ভাৰতীয় ৰাজনীতিবিদ, প্ৰাক্তন ফুটবল খেলুৱৈ আৰু সাংবাদিক। বিৰেন সিং বৰ্তমান মণিপুৰৰ মুখ্যমন্ত্ৰী।
বিৰেন সিঙে ফুটবল খেলুৱৈ হিচাপে নিজৰ কৰ্মজীৱনৰ পাতনি মেলিছিল আৰু ঘৰুৱা প্ৰতিযোগিতাসমূহত বিএছএফ দলৰ হকে খেলিবলৈ তেওঁ বিএচএফত ভৰ্তি হৈছিল। পাছলৈ তেওঁ বিএচএফৰ পৰা পদত্যাগ কৰি সাংবাদিকতা কৰিবলৈ লৈছিল। কোনো আনুষ্ঠানিক প্ৰশিক্ষণ তথা অভিজ্ঞতা নথকা সত্বেও তেখেতে ১৯৯২ চনত Naharolgi Thoudang নামৰ এখন স্বদেশী দৈনিক আৰম্ভ কৰিছিল আৰু ২০০১ চন পৰ্যন্ত সম্পাদক হিচাপে দায়িত্ব পালন কৰিছিল।

তথ্য সংগ্ৰহ

শ্ৰেণী:মণিপুৰৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ ৰাজ্যসমূহৰ মুখ্যমন্ত্ৰী
য়াংজে নদী

য়াংজে নদী (Yangtze River) ( or ), (Chinese: 长江, Cháng Jiāng), (চীনা নাম - Chang Jiang বা Yangzi) এছিয়াৰ আটাইতকৈ দীঘল আৰু বিশ্বৰ ভিতৰত তৃতীয় সৰ্বোচ্চ দৈৰ্ঘ্যৰ নদী। ’Qinghai-Tibet Plateau’ ৰ বৰফাবৃত অঞ্চলৰ পৰা দক্ষিণ-পশ্চিম, কেন্দ্ৰীয় আৰু পূব চীনৰ মাজেদি বৈ গৈ চাংহাইৰ পূব চীন সাগৰ (East China Sea) ত মিলিত হোৱালৈকে এই নদীয়ে প্ৰায় ৬,৩০০ কিলোমিটাৰ দুৰত্ব অতিক্ৰম কৰে। এই নদীয়ে চীনৰ এক-পঞ্চমাংশ অঞ্চলৰ পানীৰ প্ৰধান উৎস আৰু এই নৈৰ উপত্যকা চীনৰ এক-তৃতীয়াংশ জনসংখ্যাৰ বাসস্থান।

এই নদীয়ে চীনৰ ইতিহাস, সংস্কৃতি আৰু অৰ্থনীতিত এক গুৰুত্বপূৰ্ণ স্থান দখল কৰি আছে। ইয়াৰ য়াংজে নদী ব-দ্বীপ ( Yangtze River Delta)-এ চীনৰ মূল জিডিপিৰ ২০% উৎপন্ন কৰে। এই নদী বিভিন্ন পৰিস্থিতিতন্ত্ৰৰ মাজেৰে প্ৰবাহিত হৈছে আৰু এই অঞ্চলসমূহ জৈব-বৈচিত্ৰ্যৰ ফালৰ পৰা অতি সমৃদ্ধ। সভ্যতাৰ আৰম্ভণিৰে পৰা এই নৈ উদ্যোগ, জলসিঞ্চন, পৰিবহণ, যুদ্ধ সকলো ক্ষেত্ৰতে ব্যৱহাৰ হৈ আহিছে। এই নৈৰ ওপৰত থকা ’Three Gorges Dam’ নামৰ নদীবান্ধটো বিশ্বৰ সৰ্ববৃহৎ হাইড্ৰ’ইলেকট্ৰিক পাৱাৰ ষ্টেচন ৰূপে স্বীকৃত।

শেহতীয়াকৈ এই নদী ওদ্যোগিক প্ৰদূষণ, কৃষিক্ষেত্ৰৰ জাবৰৰ প্ৰদূষণ আদি ভাবুকিৰ সন্মুখীন হৈছে। এই নৈৰ পশ্চিম য়ুনানৰ অংশটো ইউনেস্ক’ৰ দ্বাৰা স্বীকৃতি প্ৰাপ্ত ৱৰ্ল্ড হেৰিটেজ ছাইট Three Parallel Rivers of Yunnan Protected Areas নামৰ সংৰক্ষিত বনাঞ্চলৰ অন্তৰ্ভুক্ত।

নৈৰ পাৰত অৱস্থিত চহৰসমূহ

উপনৈ

য়াংজে নৈৰ ৭০০ ৰো অধিক উপনৈ আছে বুলি জনা যায়। ইয়াৰ ভিতৰত মূল উপনৈ কেইখন হৈছে-
Yalong River
Min River (Sichuan)
Tuo River
Chishui River
Jialing River
Wu River
Qing Jiang
Yuan River
Lishui River
Zi River
Xiang River
Han River (Hanshui)
Gan River (Jiangxi)
Shuiyang River
Qingyi River
Chao Lake
Tai Lake

আলোকচিত্ৰৰ ভঁৰাল

তথ্যসূত্ৰ

লগতে চাওক

Carles, William Richard, "The Yangtse Chiang", The Geographical Journal, Vol. 12, No. 3 (Sep., 1898), pp. 225–240; Published by: Blackwell Publishing on behalf of The Royal Geographical Society (with the Institute of British Geographers)
Danielson, Eric N. 2004. Nanjing and the Lower Yangzi, From Past to Present, The New Yangzi River Trilogy, Vol. II. Singapore: Times Editions/Marshall Cavendish. ISBN 981-232-598-0.
Danielson, Eric N. 2005. The Three Gorges and The Upper Yangzi, From Past to Present, The New Yangzi River Trilogy, Vol. III. Singapore: Times Editions/Marshall Cavendish. ISBN 981-232-599-9.
Grover, David H. 1992 American Merchant Ships on the Yangtze, 1920-1941. Wesport, Conn.: Praeger Publishers.
Van Slyke, Lyman P. 1988. Yangtze: nature, history, and the river. A Portable Stanford Book. ISBN 0-201-08894-0
Winchester, Simon. 1996. The River at the of the World: A Journey Up the Yangtze and Back in Chinese Time, Holt, Henry & Company, 1996, hardcover, ISBN 0-8050-3888-4; trade paperback, Owl Publishing, 1997, ISBN 0-8050-5508-8; trade paperback, St. Martins, 2004, 432 pages, ISBN 0-312-42337-3

বাহ্যিক সংযোগ

Yangtze Three Gorges Gallery
Yangtze river gallery

শ্ৰেণী:নদী
দেৰাডুন

দেৰাডুন ভাৰতৰ এখন মহানগৰ আৰু ই উত্তৰাখণ্ডৰ ৰাজধানী। এই চহৰ খন ভাৰতবৰ্ষৰ ৰাজধানী চহৰ দিল্লীৰ পৰা প্ৰায় ২৩৬ কিলোমিটাৰ উত্তৰে গিৰিৰাজ হিমালয়ৰ পাদদেশত অৱষ্ঠিত। চহৰখনৰ পশ্চিমে গংগানদী আৰু পূবে যমুনা নদী আছে। দেৰাডুন চহৰৰ জলবাযু প্ৰায়ে শীতল হৈ থাকে। চহৰখনৰ অন্যতম আকৰ্ষনীয় ঠাইবোৰ হল, মচুৰি, নাইনিতাল, হিন্দু ধৰ্মীয় স্থান হৰিদ্বাৰ আৰু ঋষিকেশ। দেৰাডুন চহৰ খন প্ৰাকৃতিক সৌন্দৰ্যৰ লগতে প্ৰশাসনিক আৰু ৰাষ্ট্ৰীয় শিক্ষানুষ্ঠানৰ বাবে জনাজাত। ভাৰতীয় সৈন্য একাদেমী, অৰণ্য গৱেষণা প্ৰতিষ্ঠান, দেৰাডুন প্ৰাদ্যোগিক বিশ্ববিদ্যালয়, ভাৰতীয় পেট্ৰলিয়াম প্ৰতিষ্ঠান, তেল আৰু প্ৰাকৃতিক গেছ প্ৰতিষ্ঠান, তেল আৰু শক্তি অধ্যয়ন বিশ্ববিদ্যালয়, দেৰাডুন আইন মহাবিদ্যালয়, ভাৰতীয় জৰীপ প্ৰতিষ্ঠান, ৱাদিয়া হিমালয়ান ভূ-তত্ব প্ৰতিষ্ঠান, ভাৰতীয় ৰিমট চেনচিঙ প্ৰতিষ্ঠান, ভাৰতীয় বন্যপ্ৰাণী প্ৰতিষ্ঠানৰ দৰে এঘাৰখন ৰাষ্টীয় শিক্ষানুষ্ঠানৰ বাবে জনপ্ৰিয়।

বাণিজ্য

কম জনবহুল আৰু শিক্ষানুষ্ঠানেৰে ভৰপুৰ চহৰ খনৰ প্ৰতিজন নাগৰিকৰ মুঠ জনমূৰী আয় $২৪০০। দেৰাডুন চহৰখন চ'ফ্টৱেৰ প্ৰাদ্যোগিক পাৰ্ক স্থাপনৰ পিচৰ পৰা বাণিজ্যক আৰু তথ্য প্ৰযুক্তিৰ মুল কেন্দ্ৰ হিচাপে পৰিগণিত হৈছে। ৰাষ্টীয় ৰাজধানী আৰু চহৰখনৰ মাজৰ চাৰি লাইন যুক্ত ৰাষ্টীয় ঘাইপথ নিৰ্মানৰ পিছত চহৰখনৰ বাণিজ্য আৰু উন্নত হব বুলি আশা কৰা হৈছে।

পৰ্যটন

পৰ্যটন ক্ষেত্ৰ হিচাপে টাপকেশ্বৰ মন্দিৰ, মালচি হৰিন পাৰ্ক, চেন্টেল ব্ৰেইল প্ৰেচ, ৱাদিয়া হিমালয়ান ভূ-তত্ব প্ৰতিষ্ঠান, মচুৰি আদি বিখ্যাত।
ক্ৰীড়া পৰ্যটন হিচাপে মহাৰানা প্ৰতাপ ক্ৰীড়া কমপ্লেক্সত ভাৰতৰ প্ৰথমটো বৰফত খেলা ষ্টেডিয়াম আছে।

যাতায়ত

বিমান, ৰেল আৰু বাছ এই তিনিও ধৰনৰ যাতায়তৰ সূ-ব্যৱস্থা আছে।
এয়াৰ ইন্ডিয়া, স্পাইচ জেট আৰু জেট এয়াৰৱেজে নিয়মীয়া যাাত্ৰা কৰে।
দেৰাডুনত ৰেলৱে ষ্টেচন খনেই হল উত্তৰাখণ্ডৰ শেষ ৰেল ষ্টেচন। এই ৰেল ষ্টেচনৰ পৰা নিয়মিতভাৱে দিল্লী, মুম্বাই কলিকতা, লক্ষ্ণৌ, তিৰুবন্থপুৰম, ভদোদৰা আৰু বাৰাণসীলৈ নিক্ষমিত ভাবে ৰেল চলাচল কৰে। তাৰোপৰি দিল্লী আৰু দেৰাডুনৰ মাজত জন শতাব্দী এক্সপ্ৰেচ আৰু কেইবাখনো দ্ৰুতবেগী ৰেল চলাচল কৰে।

সংস্কৃতি

দেৰাডুন অঞ্চলখন গৰহাল ক্ষেত্ৰত পৰা বাবে গৰহাল সংস্কৃতিৰ প্ৰভাৱ বেছি।

তথ্য সংগ্ৰহ

শ্ৰেণী:ভাৰতৰ নগৰ মহানগৰ
শ্ৰেণী:ভাৰতৰ ৰাজধানী নগৰ
পকোৰা

পকোৰা বা পকোড়া বা পকৰি ভাৰতীয় উপমহাদেশৰ পৰা উদ্ভৱ হোৱা এবিধ ফ্ৰিটাৰ বা তেলত ডুবাই ভজা মিশ্ৰণ ৷ ইয়াক সাধাৰণতে ৰাজপথৰ বিক্ৰেতাই বিক্ৰী কৰে আৰু দক্ষিণ এছিয়াৰ ৰেষ্টুৰেণ্টতো ইয়াকপৰিবেশন কৰা হয়৷ ইয়াত উপকৰণ হিচাপে প্ৰায়ে আলু আৰু পিঁয়াজৰ দৰে শাক-পাচলি, বেচনৰ ঘোলত আৱৰণ দি তেলত ডুবাই ভজা হয়।

পকোৰাক পিকোৰা, পাকোডা, পাকড়ি আৰু আঞ্চলিক নাম যেনে ভাজী, ভজিয়া, বৰা, পনাকো, আৰু চপকে ধৰি অন্যান্য বানানেৰেও পৰিচিৰ ৷

ব্যুৎপত্তি

পাকোৰা শব্দটো সংস্কৃত পকুট পাকৱতৰ পৰা আহিছে। শব্দটোপাকৱ ('ৰন্ধা') আৰু বাটা ('এটা সৰু গোট')ৰ যৌগ বা ইয়াৰ ব্যুৎপত্তি বাটকা, ' তেল বা ঘিউত ভাজি দালিৰে তৈয়াৰী ঘূৰণীয়া পিঠা 'ৰ পৰা উদ্ভৱ হৈছে।। ভজ্জী শব্দটো সংস্কৃত ভাৰ্জিতা শব্দৰ পৰা উদ্ভৱ হৈছে আৰু ইয়াৰ অৰ্থ হৈছে ভাজি ৷

কিন্তু সংস্কৃত অনুবাদৰ আন্তৰ্জাতিক বৰ্ণমালাত হিন্দী আখৰটো বুলি অনুবাদ কৰা হৈছে, হিন্দীৰ জনপ্ৰিয় বা অমান্য অনুবাদত এই ধ্বনিৰ বাবে ব্যৱহাৰ কৰা হয়, কাৰণ ব্যুৎপত্তিগতভাৱে ইয়াৰ উৎপত্তি ডা /ɖ/ৰ পৰা।  পাকোৰা শব্দত এই ব্যঞ্জনবৰ্ণৰ আৱিৰ্ভাৱৰ ফলত ইংৰাজীত দুটা সাধাৰণ বিকল্প বানানৰ জন্ম হৈছে: পাকোডা, যিয়ে ইয়াৰ ব্যুৎপত্তি প্ৰতিফলিত কৰে আৰু পকোৰা, যিয়ে ইয়াৰ ধ্বনিবিজ্ঞান প্ৰতিফলিত কৰে।

ইতিহাস

সংস্কৃত সাহিত্য আৰু তামিল সংগম সাহিত্যত পকোৰাৰ উল্লেখ পোৱা যায়। ইয়াত ৰন্ধন প্ৰণালী কেইটামানো আছে যদিও স্পষ্টকৈ দিয়া হোৱা নাই কাৰণ তেওঁলোকে ইয়াক কেৱল ‘তেলত ভজা দালিৰে তৈয়াৰী ঘূৰণীয়া 'পিঠা’ আৰু ‘খৰখৰীয়া ভজা শাক-পাচলি’ বুলিহে ইয়ত উল্লেখ কৰিছে। প্ৰাথমিকভাৱে জনাজাত ৰন্ধন প্ৰণালীসমূহ মানসোল্লাছা (১১৩০ খ্ৰীষ্টাব্দ) ৰন্ধন পুস্তিকাৰ পৰা আহিছে য'ত "পৰিকা" (পাকোডা) আৰু শাক-পাচলি আৰু বেচনেৰে সামগ্ৰীবিধ প্ৰস্তুত কৰাৰ পদ্ধতিৰ কথা উল্লেখ কৰা হৈছে। লোকোপাকাৰা (১০২৫ খ্ৰীষ্টাব্দ) ৰন্ধন পুথিখনতো অনন্য পকোৰা প্ৰস্তুত প্ৰণালীৰ কথা উল্লেখ কৰা হৈছে য’ত বেচন মাছৰ আকৃতিৰ সাঁ‌চত চেপি সৰিয়হৰ তেলত ভাজি লোৱা হয়।

প্ৰস্তুতি

সাধাৰণতে শাক-পাচলি আদি মছলাযুক্ত বেচন, পিঠাগুড়ি আদিৰ ঘোলত ডুবাই তাৰ আৱৰণ দি তাৰ পিছত তেলত ডুবাই ভাজি কৰি পকোৰা তৈয়াৰ কৰা হয়।

পকোৰাৰ সাধাৰণ প্ৰকাৰত পিঁয়াজ, মচুৰ দালি, চুজি, কুকুৰা, কচুৰ আলু আৰু পাত, বেঙেনা, আলু, জলকীয়া জলকীয়া, পনীৰ, ফুলকবি, পদিনা, কেৰেলা বা বেবী কৰ্ণ ব্যৱহাৰ কৰা হয়।

ঘোলটো সাধাৰণতে বেচন আৰু চাউলৰ গুড়িৰ মিশ্ৰণেৰে তৈয়াৰ কৰা হয় যদিও অন্য আটা ব্যৱহাৰ কৰিব পাৰি। ঘোলত ব্যৱহাৰ কৰা মছলা কি হ'ব সেয়া ৰান্ধনীৰ ওপৰত নিৰ্ভৰ কৰে আৰু স্থানীয় পৰম্পৰা বা উপলব্ধতাৰ অনুযায়ী ইয়াক বাছি ল’ব পাৰে; প্ৰায়ে ইয়াৰ ভিতৰত সতেজ আৰু শুকান মছলা যেনে জলকীয়া, মেথি আৰু ধনীয়া আদি অন্তৰ্ভুক্ত হৈ থাকে।

পকোৰা জলপান বা ভোকবৰ্দ্ধক হিচাপে খোৱা হয়। ইয়াক প্ৰায়ে চাটনি বা ৰাইটাৰ সৈতে খোৱা হয়। ভাৰতীয় বিবাহ অনুষ্ঠান বা এনে কোনো উপলক্ষত নিমন্ত্ৰিত অতিথিসকলক মছলা চাহৰ সৈতে পকোড়া আগবঢ়োৱা হয়।

অসমত পকোৰা পকৰি নামেৰেহে বেছি জনপ্ৰিয়। বেচন বা আটা বা ময়দাৰ ঘোলত পিয়াজ, জলকীয়া, বিলাহী কুটা আদি মিহলাই পকৰি ভজা হয় আৰু চচ বা বাটনি দি চাহ আদিৰ সৈতে পৰিবেশন কৰা হয়। পকৰিত কেতিয়াবা সৰহকৈ পিয়াজ দি প্ৰস্তত কৰা হয়। ইয়াক কোৱা হয় পিয়াজি।

আঞ্চলিক নাম

তামিলনাডু আৰু শ্ৰীলংকাত পকোৰাক পাকোডা বা বাজ্জী, গুজৰাটত ভাজিয়া বুলি কয়। আনহাতে ইয়াকমহাৰাষ্ট্ৰত ভাজী, অন্ধ্ৰপ্ৰদেশ, তেলেংগানা আৰু কৰ্ণাটকত বাজ্জী বা "পাকোডী", অসমত পকৰি বুলি কোৱা হয়। এই পকোৰা সমূহৰ ওৰত্যেককেমিহিকৈ কটা পিঁয়াজ, কেঁ‌চা জলকীয়া, আৰু বেচনত মিহলি কৰা মছলাৰ তেলত ডুবাই ভজা বল বুলি ব্যাখ্যা কৰিব পাৰি।

গেলেৰী

শ্ৰেণী:বাংলাদেশৰ ৰন্ধনশৈলী
শ্ৰেণী:ভাৰতৰ ৰন্ধনশৈলী
শ্ৰেণী:খাদ্য
হাতীমূৰা মন্দিৰ

হাতীমূৰা মন্দিৰ অসমৰ নগাঁও জিলাৰ কলিয়াবৰ মহকুমাৰ শিলঘাটৰ ওচৰৰ হাতীমূৰা পাহাৰত অৱস্থিত এখন ঐতিহাসিক মন্দিৰ। আহোম স্বৰ্গদেউ প্ৰমত্ত সিংহয়ে ১৬৬৭ শকত (১৭৪৫-৪৬ খ্ৰীষ্টাব্দ) এই মন্দিৰ নিৰ্মাণ কৰিছিল। এই মন্দিৰ মহিষাসুৰমৰ্দিনী দেৱী দুৰ্গাৰ প্ৰতি সমৰ্পিত। এই মন্দিৰ অসমৰ অন্যতম উল্লেখযোগ্য শক্তি উপাসনাস্থলী।

অৱস্থান

হাতীমূৰা মন্দিৰ নগাঁও জিলাৰ কলিয়াবৰৰ হাতীমূৰা পাহাৰত অৱস্থিত। ই শিলঘাট আৰু জখলাবন্ধাৰ নিচেই কাষত অৱস্থিত। শিলঘাট ৰে'ল ষ্টেচন আৰু জখলাবন্ধা ৰে'ল ষ্টেচনৰ ঠাইখনলৈ ৰেলেৰে সংযোজিত। সেইদৰে তেজপুৰ বিমানবন্দৰ আৰু ৰৰৈয়া বিমানবন্দৰ দুয়ো ইয়াৰ নিকটৱৰ্তী বিমানবন্দৰ।

নামৰ উৎপত্তি

হাতীমূৰা দুৰ্গা মন্দিৰ কলিয়াবৰৰ হাতীমূৰা পাহাৰত অৱস্থিত। আহোম বিষয়া হাতীমূৰীয়া বৰপাত্ৰ ফুকনৰ নামৰ পৰাই কলিয়াবৰৰ এই অঞ্চলটোৰ নাম হাতীমূৰা হয়। পিছলৈ হাতীমূৰা পাহাৰত অৱস্থিত হোৱাৰ বাবে ইয়াত থকা দুৰ্গা মন্দিৰটোৰ নামো হাতীমূৰা মন্দিৰ হয়।

ইতিহাস

আহোম ৰাজত্বকালত শালস্তম্ভ ৰাজবংশৰ ৰজাৰ দিনত নিৰ্মিত বহুকেইটা মঠ মন্দিৰ পুনৰ নিৰ্মাণ কৰা হৈছিল। তাৰে ভিতৰত উল্লেখযোগ্য মন্দিৰ হৈছে হাতীমূৰা মন্দিৰ। অষ্টম-নৱম শতিকাত শালস্তম্ভ ৰাজবংশৰ ৰজাই নিৰ্মাণ কৰা কলিয়াবৰৰ হাতীমূৰাত অৱস্থিত দুৰ্গা মন্দিৰটো আহোম স্বৰ্গদেউ প্ৰমত্ত সিংহয়ে ১৬৬৭ শকত (১৭৪৫-৪৬ খ্ৰীষ্টাব্দ) এই মন্দিৰ নিৰ্মাণ কৰিছিল। ইয়াত উদ্ধাৰ হোৱা শিলালিপি অনুসৰি স্বৰ্গদেউ প্ৰমত্ত সিংহৰ আদেশ মৰ্মে তৰুণ দুৱৰা বৰফুকনে এই মন্দিৰৰ নিৰ্মাণ কৰাইছিল।

উৎসৱ

প্ৰতি বছৰে হাতীমূৰা মন্দিৰত উলহ-মালহকৈ দুৰ্গা পূজা অনুষ্ঠিত কৰা হয়। পূৰ্বতে ইয়াত বলি প্ৰথা প্ৰচলিত আছিল। ১৯৯২ চনৰ পৰা ইয়াত বলি প্ৰথা বন্ধ হয়।

পৰ্যটন

হাতীমূৰা মন্দিৰ হিন্দু ধৰ্মাৱলম্বী লোকসকলৰ পৱিত্ৰ উপাসনাস্থল। ইয়ালৈ দৈনন্দিন পূজা-অৰ্চনাৰ বাবে বহু ভক্তৰ সমাগম হয়। মন্দিৰৰ স্থাপত্য আৰু চৌপাশৰ সেউজীয়া পৰিৱেশে পৰ্যটকক আকৰ্ষণ কৰে। তদুপৰি শালস্তম্ভ আহোম যুগৰ কীৰ্তিচিহ্নৰে ভৰপূৰ এই স্থানৰ ঐতিহাসিক আৰু পুৰতাত্বিক মহত্ত্ব আছে।

তথ্য উৎস

শ্ৰেণী:নগাঁও জিলা
শ্ৰেণী:অসমৰ ধৰ্মীয় স্থান
শ্ৰেণী:হিন্দুধৰ্মৰ মঠ-মন্দিৰ
শ্ৰেণী:অসমৰ পুৰাতাত্বিক স্থান
শ্ৰেণী:অসমৰ সংৰক্ষিত স্মৃতিচিহ্ন
উত্তৰাখণ্ড ৰাজ্যিক মহিলা আয়োগ

উত্তৰাখণ্ড মহিলা আয়োগ হৈছে উত্তৰাখণ্ড ৰাজ্যৰ মহিলাৰ বিৰুদ্ধে অপৰাধ সম্পৰ্কীয় বিষয়সমূহৰ সৈতে মোকাবিলা কৰিবলৈ ২০০৪ চনত গঠন কৰা এটা বিধিগত সংস্থা। ৰাজ্যৰ মহিলাৰ কল্যাণৰ বাবে উত্তৰাখণ্ড চৰকাৰে অৰ্ধ-ন্যায়িক সংস্থা হিচাপে মহিলা আয়োগ গঠন কৰিছিল।

ইতিহাস আৰু উদ্দেশ্য

মহিলা সম্পৰ্কীয় নিৰ্দিষ্ট সমস্যাসমূহৰ তদন্তৰ বাবে আৰু ৰাজ্যৰ পৰা মহিলা সম্পৰ্কীয় বিষয়সমূহ অধ্যয়ন কৰাৰ উপৰিও উত্তৰাখণ্ড ৰাজ্যিক মহিলা আয়োগ গঠন কৰা হৈছিল৷আয়োগ মহিলাৰ অধিকাৰ সুৰক্ষিত কৰাৰ ক্ষমতাৰে সজ্জিত আৰু পৰিয়াল-সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে তেওঁলোকৰ সুৰক্ষা আৰু সমতা নিশ্চিত কৰাৰ দায়িত্বৰে সমৃদ্ধ।

তলত উল্লেখ কৰা উদ্দেশ্যেৰে আয়োগ গঠন কৰা হৈছিল-

১. মহিলাৰ সুৰক্ষা আৰু কল্যাণ নিশ্চিত কৰা।

২. প্ৰাসংগিক আইন উলংঘা বা সুযোগ অস্বীকাৰ বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালিব লাগে।

৩. মহিলা ভিত্তিক বিষয়ত ৰাজ্য চৰকাৰক পৰামৰ্শ দিয়া।

৪. ৰাজ্যৰ মহিলা ভিত্তিক আইন সন্দৰ্ভত ৰাজহুৱা স্থানত সজাগতা সৃষ্টিৰ বাবে আয়োগে মাজে মাজে পদক্ষেপ গ্ৰহণ কৰে।

উত্তৰাখণ্ড ৰাজ্যিক মহিলা আয়োগে ২০২১ চনৰ মাৰ্চ মাহত নিজৰ সংস্থাৰ বাবে ল’গ’ মুকলি কৰিছিল৷

কাৰ্যাৱলী

১. আয়োগে ভাৰতীয় সংবিধান আৰু মহিলা সম্পৰ্কীয় আইনসমূহৰ অধীনত মহিলাসকলৰ বাবে নিশ্চিত কৰা ব্যৱস্থা আৰু সুৰক্ষাৰ প্ৰতি নিশ্চিতি লোৱাটো নিশ্চিত কৰিব লাগে।

২. ৰাজ্যৰ কোনো সংস্থাই মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হ’লে চৰকাৰৰ জাননীত একেখিনি লাভ কৰা।

৩. ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হ’লে সংশোধনীৰ বাবে পৰামৰ্শ দিয়া।

৪. মহিলাৰ অধিকাৰ উলংঘাৰ যিকোনো বিষয় সংশ্লিষ্ট কৰ্তৃপক্ষৰ সৈতে গ্ৰহণ কৰা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া।

৫ ভাৰতীয় সংবিধানৰ অধীনত নিশ্চিত কৰা নিজৰ অধিকাৰ খৰ্বৰ অভিযোগ আৰু নিজৰ সুৰক্ষা ব্যৱস্থা ৰূপায়ণ নকৰাৰ অভিযোগ থকা মহিলাসকলে প্ৰতিকাৰৰ বাবে পোনপটীয়াকৈ মহিলা আয়োগৰ কাষ চাপিব পাৰে।

৬. ৰাজ্যত অত্যাচাৰ আৰু বৈষম্যৰ বলি হোৱা মহিলাসকলক পৰামৰ্শ আৰু সহায় কৰা।

৭. মহিলাৰ গণ গোটৰ সৈতে জড়িত যিকোনো বিষয়ৰ বিচাৰৰ খৰচৰ বিত্তীয় সাহায্য আৰু মাজে মাজে সেইবোৰৰ সৈতে জড়িত ৰাজ্য চৰকাৰক প্ৰতিবেদন দিয়া।

৮. মহিলা কাৰাবন্দী দাখিল কৰা যিকোনো চৌহদ, কাৰাগাৰ বা অন্যান্য ৰিমাণ্ড হোম বা আন যিকোনো গোচৰ পৰিদৰ্শন কৰি প্ৰয়োজনসাপেক্ষে নিজ নিজ কৰ্তৃপক্ষৰ জাননীলৈ অনা।

৯. মহিলা ভিত্তিক যিকোনো নিৰ্দিষ্ট বিষয়ৰ সোধা-পোছা, অধ্যয়ন আৰু অনুসন্ধান কৰা।

১০. শৈক্ষিক গৱেষণা আৰম্ভ কৰা বা যিকোনো প্ৰচাৰ পদ্ধতি গ্ৰহণ কৰা আৰু সকলো ক্ষেত্ৰতে মহিলাৰ প্ৰতিনিধিত্ব নিশ্চিত কৰাৰ উপায়ৰ পৰামৰ্শ দিয়া আৰু তেওঁলোকৰ অধিকাৰৰ পৰা বঞ্চিত কৰা কাৰণ চিনাক্ত কৰা।

১১. মহিলাসকলক তেওঁলোকৰ অধিকাৰৰ পৰা বঞ্চিত কৰা কোনো বিষয় বা মহিলা সুৰক্ষা আইন কাৰ্যকৰী নোহোৱা বা তেওঁলোকৰ সৈতে জড়িত কোনো নীতি অমান্য কৰা বা তেওঁলোকৰ সৈতে জড়িত মহিলা কল্যাণ আৰু সকাহৰ সৈতে জড়িত নিৰ্দেশনা মানি চলাত ব্যৰ্থ হোৱাৰ বিষয়ে suo-moto বা কোনো অভিযোগৰ সোধা-পোছা কৰা।

সম্পৰ্কিত প্ৰবন্ধ

ৰাষ্ট্ৰীয় মহিলা আয়োগ

তথ্যসূত্ৰ

বাহ্যিক সংযোগ

Official Website

শ্ৰেণী:ভাৰতৰ মহিলা আয়োগ
শ্ৰেণী:নাৰীবাদী সংগঠন
ইহুদী লোককথা

ইহুদী লোককথা হৈছে ইহুদী ধৰ্মৰ পৰম্পৰা, কিংবদন্তি, সংগীত, মৌখিক ইতিহাস, প্ৰবাদ, কৌতুক, জনবিশ্বাস, সাধুকথা, কাহিনী আৰু ৰীতি-নীতি। লোককথাৰ বৈশিষ্ট্য হৈছে অস্বাভাৱিক ব্যক্তিত্বৰ উপস্থিতি; মানুহৰ হঠাতে জন্তুলৈ ৰূপান্তৰণ বা জন্তু আকস্মিকভাৱে মানুহলৈ পৰিৱৰ্তিত হোৱা পৰিঘটনা বা কল্পকথা। কেইবাটাও আগ'ডিক কাহিনীয়ে লোককথাৰ বৈশিষ্ট্য বহন কৰে। বিশেষকৈ বাছানৰ ৰজা অগৰ সৈতে জড়িত কাহিনীবোৰ আধুনিক জাৰ্মান লোককথাৰ লুগেনমাৰ্চেনৰ দৰেই অতিৰঞ্জিত।

মধ্যযুগ

ইহুদী লোকসকলে ইউৰোপত পূবৰ লোককথাৰ প্ৰসাৰ-প্ৰচাৰত আগভাগ লোৱাৰ যথেষ্ট প্ৰমাণ পোৱা গৈছে। বিদেশী উৎসৰ পৰা পোৱা এই কাহিনীসমূহৰ উপৰিও ইহুদীসকলে হয়তো আন কাহিনীসমূহ সংগ্ৰহ বা ৰচনা কৰে যিবোৰ সমগ্ৰ ইউৰোপীয় ঘেট্টোত শ্ৰুতিগোচৰ হৈছে আৰু "মাচেবুচাৰ"ত য়িদ্দিছ ভাষাত সংগ্ৰহ কৰা হৈছে। কিন্তু ইয়াৰে বহুকেইটা লোককথাক ওপৰত কৈ অহাৰ দৰে লোককথা বুলি কোৱাটো কঠিন, কিয়নো ইয়াত পৰীসদৃশ ঘটনা বা অতিস্বাভাৱিক একোৱেই দেখা নাযায়।

কিংবদন্তি

মধ্যযুগত কেইটামান ইহুদী কিংবদন্তি নিশ্চিতৰূপত আছে যিবোৰে লোককথাৰ চৰিত্ৰ চিহ্নিত কৰে। যেনেঃ ইহুদী পোপ আন্দ্ৰেয়াছ নাইবা গোলেমৰ চৰিত্ৰ অথবা ৰাছি চেপেলৰ দেৱাল এখনৰ আখ্যান৷ এই দেৱালখন এগৰাকী দুখীয়া মহিলাক ঠেক পথ এটাৰে গৈ থকা এখন গাড়ীয়ে খুন্দিয়াই দিয়াৰ পৰা বচাবলৈ পিছলৈ গতি কৰিছিল৷ এই কিংবদন্তিসমূহৰ কেইবাটাও আব্ৰাহাম মোজেছ টেণ্ডল' [de] (Sagen und Legenden der Jüdischen Vorzeit) দ্বাৰা সংগ্ৰহ কৰা হৈছিল। মিছনাহ, তালমুদ দুটা আৰু মিদ্ৰাছৰ পৰা বিপুল পৰিমাণৰ আগাদাহৰ মৌলিক সংশ্লেষণ। গিঞ্জবাৰ্গৰ ৰাবিনিক সাহিত্যৰ বিশ্বকোষীয় জ্ঞান আছিল আৰু তেওঁৰ মাষ্টাৰৱৰ্কত এগাডটৰ এক বিশাল শৃংখল অন্তৰ্ভুক্ত কৰা হৈছিল। অৱশ্যে তেওঁ এনে এটা সংকলন সৃষ্টি কৰা নাছিল যিয়ে এই এগডোটবোৰক স্পষ্টভাৱে দেখুৱাইছিল। বৰঞ্চ তেওঁ সেইবোৰ পুনৰলিপিবদ্ধ কৰি পাঁচটা খণ্ড সামৰি লোৱা এটা অবিৰত আখ্যান হিচাপে প্ৰস্তুত কৰি উলিয়াইছিল৷ তাৰ পিছত নিৰ্দিষ্ট উৎস সন্নিৱিষ্ট থকা দুটা খণ্ডৰ পাদটীকাও প্ৰকাশ কৰিছিল৷

তথ্যসূত্ৰ

শ্ৰেণী:লোককথা
উদ্যোগী নাৰীবাদ

সামাজিক নাৰীবাদৰ পৰাই উদ্যোগী নাৰীবাদৰ বিকাশ ঘটিছে। ই এটা তত্ত্ব যিয়ে সমাজত নাৰীৰ অৱস্থান উন্নত কৰিবলৈ উদ্যোগ সৃষ্টি প্ৰক্ৰিয়াৰ জৰিয়তে নাৰীবাদী মূল্যবোধ কেনেকৈ প্ৰণয়ন কৰা হয় সেই বিষয়ে ব্যাখ্যা কৰে।বাৰ্বাৰা অৰ্চাৰ আৰু কেথেৰিন ইলিয়টে উদ্ভাৱন কৰা উদ্যোগীকৰণক কিশোৰী আৰু মহিলাসকলৰ বাবে অৰ্থনৈতিক স্বাৱলম্বীতা আৰু সমতা ভিত্তিক ফলাফল সৃষ্টিৰ এক ব্যৱস্থা হিচাপে গণ্য কৰা হয়। উদ্যোগী নাৰীবাদীসকলে সহযোগিতা, সমতা আৰু পাৰস্পৰিক সন্মানৰ নৈতিকতাৰ ওপৰত ভিত্তি কৰি সম্পদ আৰু সামাজিক পৰিৱৰ্তন সৃষ্টি কৰিবলৈ বাণিজ্যিক বজাৰত প্ৰৱেশ কৰে।

উদ্যোগীকৰণৰ "পুৰুষকৰণ"ৰ ওপৰত কেইবাজনো পণ্ডিতে উদ্বেগ প্ৰকাশ কৰাৰ লগতে উদ্যোগী হিচাপে নিজৰ আত্ম-ভাবমূৰ্তিৰ প্ৰতি সন্মান জনাই নিজৰ লিংগৰ প্ৰভাৱ প্ৰদৰ্শন কৰা অসংখ্য অধ্যয়ন প্ৰকাশ কৰাৰ পিছত অৰ্চাৰে লিংগ আৰু উদ্যোগীকৰণৰ মাজৰ সম্পৰ্ক অন্বেষণ কৰিবলৈ আৰু অধিক অনুপ্ৰাণিত হৈছিল৷ তেওঁলোকৰ কামৰ জৰিয়তে তেওঁলোকে উদ্যোগীকৰণৰ পৰিচয়ৰ সাধাৰণ বুজাবুজি বহল কৰি সাহিত্যলৈ অৰিহণা যোগোৱাৰ লক্ষ্য ৰাখে আৰু একে সময়তে উদ্যোগীকৰণৰ লিংগভিত্তিক গঠনসমূহক নুই কৰে।

আধুনিক অৰ্থ

উদ্যোগীকৰণৰ ক্ষেত্ৰখনৰ বহু মহিলাই নিজকে উদ্যোগী বুলি সংজ্ঞায়িত নকৰে। ইয়াৰ কাৰণ বিনয় আৰু পিতৃতন্ত্ৰ বুলি ক'ব পাৰি। ব্যৱসায়িক ধাৰণা আৰু উদ্যোগীকৰণৰ কৃতিত্বৰ স্বীকৃতি লোৱাৰ সম্ভাৱনা সমকক্ষ পুৰুষতকৈ কম। ইয়াৰ উপৰিও উদ্যোগী নাৰীবাদৰ প্ৰয়োজনীয়তা ব্যৱসায়িক জগতত ব্যৱস্থাগত যৌনতাবাদৰ দ্বাৰা আৰু অধিক ব্যাখ্যা কৰা হৈছে। মহিলা উদ্যোগী বনাম পুৰুষৰ সংখ্যাৰ পাৰ্থক্যৰ বাবে অতিৰিক্তভাৱে মহিলাসকলৰ বাবে লিংগ দৰমহাৰ ব্যৱধান আৰু ব্যৱসায়িক শিক্ষাৰ ব্যৱধান দোষী। ভাৰতৰ অধ্যয়নত দেখা গৈছে যে নাৰীবাদী সহযোগিতামূলক শিক্ষণক অন্তৰ্ভুক্ত কৰিলে ঐতিহাসিকভাৱে অধিক নিপীড়িত ভৌগোলিক অঞ্চলৰ মহিলাসকলৰ ওচৰলৈ যোৱাত সহায়ক হ’ব পাৰে। উদ্যোগীকৰণৰ ক্ষেত্ৰখনৰ বিষয়ে মহিলাসকলক জ্ঞান দিয়াৰ ফলত মহিলা উদ্যোগীসকলৰ সংখ্যা বৃদ্ধি পাইছে। প্ৰযুক্তিয়েও আৰু অধিক প্ৰসাৰৰ সুবিধা দিছে৷ উদ্যোগী নাৰীবাদক ভাৰতত ফেচবুকক মহিলাসকলক উদ্যোগীকৰণৰ কামৰ ক্ষেত্ৰখনত প্ৰৱেশ কৰাৰ বিষয়ে জ্ঞান দিয়াৰ আহিলা হিচাপে ব্যৱহাৰ কৰা হৈছিল।

তথ্যসূত্ৰ

শ্ৰেণী:নাৰীবাদী তত্ত্ব
ভৰত (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। ভৰত শব্দটোৱে নিম্নলিখিত প্ৰবন্ধবোৰ সূচাব পাৰে:

ভৰত (মহাভাৰত) - পাণ্ডৱ আৰু কৌৰৱসকলৰ পূৰ্বপুৰুষ
ভৰত (ৰামায়ণ) - ৰামৰ সতীয়া ভ্ৰাতৃ আৰু দশৰথ তথা কৈকেয়ীৰ পুত্ৰ
মহৰ্ষি ভৰত - ধ্ৰুপদী সংস্কৃত সংগীতজ্ঞ আৰু নাট তত্ত্ববিদ৷

লগতে চাওক

ভাৰত - দক্ষিণ এছিয়াত অৱস্থিত এখন গণতান্ত্ৰিক ৰাষ্ট্ৰ
ভাৰত ৰত্ন - ভাৰতৰ সৰ্বোচ্চ অসামৰিক সন্মান
মহাভাৰত - হিন্দু ধৰ্মগ্ৰন্থ
ভাৰত মাতা - ভাৰতক মাতৃদেৱী হিচাপে গণ্য কৰা ৰূপ
ভাৰত মহাসাগৰ - এখন মহাসাগৰ৷

শ্ৰেণী:দ্ব্যৰ্থতা দূৰীকৰণ পৃষ্ঠা
নীলাচল (বাতৰি কাকত)

নীলাচল হৈছে গুৱাহাটীৰ পৰা প্ৰকাশিত অসমীয়া ভাষাৰ এখন বাতৰি কাকত। অসম চৰকাৰৰ প্ৰাক্তন উচ্চ পদস্থ বিষয়া, সাহিত্যিক, সাংবাদিক হোমেন বৰগোহাঞি আছিল কাকতখনৰ প্ৰতিষ্ঠাপক সম্পাদক। পঢ়ুৱৈ সমাজ সৃষ্টি কৰাৰ ক্ষেত্ৰত, সাংবাদিকতাৰ বিৰল দৃষ্টান্ত গঢ়ি তোলা দৈনিক বাতৰি, নতুন অসমীয়া, প্ৰকাশ, সাতসৰী আদি যি সমূহ কাকত-আলোচনী আছে; তাৰ মাজত নীলাচলৰ স্থান উল্লেখযোগ্য।

প্ৰকাশ

নীলাচল কাকতখন প্ৰথম প্ৰকাশ হৈছিল ১৯৬২ চনত।

লগতে চাওক

অসমৰ বাতৰি কাকত আৰু আলোচনীসমূহ

তথ্যসূত্ৰ

শ্ৰেণী:অসমৰ সংবাদ পত্ৰ
২১ জানুৱাৰী

২১ জানুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ২১ তম দিন। বছৰটো শেষ হ’বলৈ এই দিনৰ পৰা মুঠ ৩৪৪টা দিন (অধিবৰ্ষত ৩৪৮টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

ঘটনাৰাজী

১৯৩০ - প্লুটু গ্ৰহ আৱিষ্কাৰ হৈছিল।
১৯৫৮ - ভাৰতত কপিৰাইট আইন প্ৰৱৰ্তন কৰা হৈছিল
১৯৭২ - উত্তৰ-পূৱ ভাৰতৰ ৰাজ্য মণিপুৰ আৰু ত্ৰিপুৰা প্ৰতিষ্ঠা হৈছিল।
১৯৭২ - ‘‘নেফা’’ অৰুণাচল প্ৰদেশৰ অন্তৰ্গত কেন্দ্ৰীয় শাসিত অঞ্চললৈ পৰিৱৰ্তিত কৰি শাসনভাৰ এজন মুখ্য-আয়ুক্তৰ হাতত অৰ্পণ কৰা হয়।
১৯৯৪ - কাছাৰৰ শিলচৰত অসম বিশ্ববিদ্যালয় মুকলি হয়।
২০০৮ - উত্তৰ-পূব ভাৰতৰ দ্বিতীয় চেটেলাইট নিউজ চেনেল নিউজ লাইভ প্ৰতিষ্ঠা হৈছিল

জন্ম

১৯৩০ - কমলেন্দু দেৱ ক্ৰৰী, ভাৰতীয় তাত্ত্বিক পদাৰ্থবিজ্ঞানী আৰু কটন কলেজৰ প্ৰাক্তন অধ্যক্ষ।
১৯৩৮ - কুল বৰুৱা, অসমীয়া গীতিকাৰ, সুৰকাৰ, কণ্ঠশিল্পী আৰু সংগীত পৰিচালক।
১৯৪৩ - প্ৰতিভা ৰায়, ভাৰতীয় সাহিত্যিক আৰু শিক্ষাবিদ।
১৯৬০ - অতুল পাচনী, অসমীয়া অভিনেতা।
১৯৭৯ - জোহান এডয়াৰ্ড হৰি, ব্ৰিটিছ-ছুইজাৰলেণ্ডৰ লেখক আৰু সাংবাদিক।
১৯৮৬ - সুশান্ত সিং ৰাজপুত, ভাৰতীয় চলচ্চিত্ৰ আৰু টেলিভিছন অভিনেতা তথা নৃত্যশিল্পী।

মৃত্যু

১৭৯৩ - ষোড়শ লুইক গিলোটিন, ফৰাচী সম্ৰাট।
১৯২৪ - লেনিন, ৰুছ বিপ্লৱৰ নেতা।
১৯৫০ - জৰ্জ অৰৱেল, ইংৰাজ ঔপন্যাসিক আৰু নিবন্ধকাৰ।
১৯৭৭ - গজেন বৰুৱা, অসমীয়া নৃত্যশিল্পী।
১৯৮১ - বিষ্ণুৰাম মেধি, অসমৰ দ্বিতীয়গৰাকী মুখ্যমন্ত্ৰী, স্বাধীনতা সংগ্ৰামৰ মুক্তিযোদ্ধা।
২০০৬ - দিলীপ চৌধুৰী, অসমীয়া সংগীতশিল্পী।
২০১৬ - মৃণালিনী সাৰাভাই, ভাৰতীয় শাস্ত্ৰীয় নৃত্যবিশাৰদ আৰু নৃত্য পৰিচালক।

দিৱস

পতাকা দিৱস (কুইবেক)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
ঈশ্বৰ প্ৰসন্ন হাজৰিকা

ঈশ্বৰ প্ৰসন্ন হাজৰিকা এগৰাকী ভাৰতীয় ৰাজনীতিবিদ আৰু চৰকাৰী বিষয়া। তেওঁ ভাৰতীয় জাতীয় কংগ্ৰেছৰ সদস্য হিচাপে ১৯৯৬ চনত তেজপুৰ লোকসভা সমষ্টিৰ পৰা লোক সভালৈ নিৰ্বাচিত হৈছিল।

জীৱনী

ঈশ্বৰ প্ৰসন্ন হাজৰিকাৰ জন্ম ১৯৩৭ চনত উত্তৰ লখিমপুৰত হৈছিল। তেওঁৰ পিতৃ তীৰ্থেশ্বৰ হাজৰিকা এগৰাকী আইনজ্ঞ আছিল আৰু তেওঁৰ মাতৃ আছিল মোক্ষদা দেৱী। দুয়ো ভাৰতীয় স্বাধীনতা আন্দোলনত সক্ৰিয় আছিল। বেনাৰস হিন্দু বিশ্ববিদ্যালয় আৰু দিল্লী স্কুল অৱ ইকনমিক্সত শিক্ষা লাভ কৰা হাজৰিকাদেৱ পাছলৈ ভাৰতীয় ৰাজস্ব সেৱাৰ বিষয়া হ'ল। তদুপৰি, তেওঁ এন টি পি চি, এম এম টি চি, এছ টি চি আদি ৰাজহুৱা খণ্ডৰ কোম্পানীৰ সঞ্চালকৰ ভূমিকাও গ্ৰহণ কৰিছিল।

১৯৯৬ চনত তেওঁ তেজপুৰ লোকসভা সমষ্টিৰ পৰা লোকসভাৰ সদস্য নিৰ্বাচিত হৈছিল।

তথ্য সংগ্ৰহ

 

শ্ৰেণী:অসমৰ ব্যক্তি